Държавен вестник, бр. 42, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  42
43п. „Емисии на парникови газове от целия 
жизнен цикъл“ са всички нетни емисии на 
CO2, CH4 и N2O, които могат да бъдат причис­
лени към дадено течно гориво (включително 
всички негови примеси). Това включва всички 
съответни етапи от добива или отглеждането, 
включително промени на земеползването, 
транспорт и разпространение, преработка и 
горене, независимо на кой етап се отделят 
емисиите.
43р. „Емисии на парникови газове на еди­
ница енергия (интензитет)“ са общата маса 
емисии на CO2-еквивалент на парникови 
газове, свързани с даденото течно гориво, 
разделена на общото енергийно съдържание 
на горивото (изразява се като долната топлина 
на изгаряне на съответното гориво).“;
в) създава се т. 69:
„69. „Генератор на електроенергия“ е ин­
сталация, която към 1 януари 2005 г. или след 
това е произвела електроенергия, предназна­
чена за продажба на трети лица, и в която 
не се извършва друга дейност, посочена в 
приложение № 7.“
2. Създава се § 2б: 
„§ 2б. Този закон въвежда изискванията 
на Директива 2009/30/ЕО на Европейския 
парламент и на Съвета от 23 април 2009 г. 
за изменение на Директива 98/70/ЕО по 
отношение на спецификацията на бензина, 
дизеловото гориво и газьола и за въвеждане 
на механизъм за наблюдение и намаляване 
на нивата на емисиите на парникови газове 
и за изменение на Директива 1999/32/ЕО на 
Съвета по отношение на спецификацията на 
горивото, използвано от плавателни съдове 
по вътрешните водни пътища, и за отмяна 
на Директива 93/12/ЕИО (ОВ, L 140/88 от 
5 юни 2009).“
§ 23. В § 9 от преходните и заключителните 
разпоредби се правят следните изменения и 
допълнения:
1. В ал. 2 думите „съгласно одобрените за 
изпълнението им графици“ се заличават и се 
създава изречение второ: „При необходимост 
договорите могат да се изменят или допъл­
ват с оглед възможностите за изпълнение на 
програмите.“
2. Създава се ал. 3:
„(3) При прекратяване на договор по ал. 2 
програмата се довършва при условията и по 
реда на Наредбата за условията и реда за 
определяне на отговорността на държавата 
и за отстраняване на нанесените щети върху 
околната среда, настъпили от минали действия 
или бездействия, при приватизация, приета с 
Постановление № 173 на Министерския съвет 
от 2004 г. (обн., ДВ, бр. 66 от 2004 г.; попр., 
бр. 114 от 2004 г.; изм., бр. 65 от 2007 г.).“
§ 24. В приложение № 6 към чл. 131а, ал. 4 
в т. 9 думите „Регламент (ЕО) № 1008/2008 
на Европейския парламент и на Съвета от 
24 септември 2008 г. относно общите правила 
за извършване на въздухоплавателни услуги 
в Общността“ се заменят с „Регламент (ЕО) 
№ 1008/2008 г.“.
§ 25. В § 38 от преходните и заключител­
ните разпоредби на Закона за изменение и 
допълнение на Закона за опазване на околната 
среда (ДВ, бр. 46 от 2010 г.) ал. 2 се отменя.
Преходни и заключителни разпоредби
§ 26. В 6-месечен срок от влизането в сила 
на този закон Министерският съвет приема 
наредбата по чл. 131ф, ал. 2.
§ 27. В 6-месечен срок от влизането в сила 
на този закон министърът на околната среда 
и водите издава методиката по чл. 131т, ал. 4 
съгласувано с министъра на икономиката, 
енергетиката и туризма и с министъра на 
земеделието и храните.
§ 28. (1) До 31 декември 2012 г. квоти за нови 
участници в схемата за търговия с емисии на 
парникови газове се отпускат въз основа на 
решение за разпределение на квоти за нови 
участници на Междуведомствената работна 
група за координиране изпълнението на На­
ционалния план за разпределение на квоти 
за емисии на парникови газове за периода 
2008 – 2012 г. и издадена заповед на министъра 
на околната среда и водите за разпределение 
на квоти на съответния нов участник.
(2) Междуведомствената работна група по 
ал. 1 работи по Методическите указания, ут­
върдени със Заповед № РД-396 на министъра 
на околната среда и водите от 23 април 2010 г.
§ 29. Докладите по чл. 131и, ал. 8 за пери­
ода от 1 януари 2005 г. до 31 декември 2010 г. 
се представят в Изпълнителната агенция по 
околна среда до 15 юли 2011 г. 
§ 30. Разпоредбата на чл. 97, ал. 2 се прилага 
и за неприключилите до влизането в сила на 
този закон процедури по ОВОС.
§ 31. В Закона за чистотата на атмосфер­
ния въздух (обн., ДВ, бр. 45 от 1996 г.; попр., 
бр. 49 от 1996 г.; изм., бр. 85 от 1997 г., бр. 27 
от 2000 г., бр. 102 от 2001 г., бр. 91 от 2002 г., 
бр. 112 от 2003 г., бр. 95 от 2005 г., бр. 99 и 
102 от 2006 г., бр. 86 от 2007 г., бр. 36 и 52 
от 2008 г., бр. 6, 82 и 93 от 2009 г., бр. 41, 87 
и 88 от 2010 г. и бр. 35 от 2011 г.) се правят 
следните изменения и допълнения:
1. В чл. 3, ал. 1, т. 5 думите „резервоарите 
на танкери, шлепове и други“ се заменят с 
„корабните горивни танкове“.
2. В чл. 9б след думите „цистерни за превоз 
на бензини“ се поставя запетая и се добавя 
„както и системите, съответстващи на Етап II 
на улавяне на бензиновите пари (УБП) при 
зареждането на моторни превозни средства 
на бензиностанциите“.